Diari Oficial de la Generalitat Valenciana


Sumari del DOGV 1646, del 21-10-1991 (1991/822942)

ORDRE de 14 d'octubre de 1991, del Conseller de Treball i Afers Socials, per la qual es convoquen ajudes econòmiques per a valencians residents a l'estranger.
--------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/10/14/(1)/dof/vci/html**

### Dades del document

Número de DOGV
:   1646

Data del DOGV
:   21-10-1991

Secció del DOGV
:   DISPOSICIONS GENERALS

Número del document
:   1991/822942


Data del document
:   14-10-1991

Organisme emissor
:   Conselleria de Treball i Afers Socials

Tipus de document
:   Ordre

Ordre de 14 d'octubre de 1991, del Conseller de Treball i Afers Socials, per la qual es convoquen ajudes econòmiques per a valencians residents a l'estranger.  
La Comunitat Valenciana ha anat ampliant progressivament la protecció social per mitjà de les prestacions econòmiques reglades que juntament amb les prestacions no contributives constitueixen un març adequat per garantir uns mínims vitals. Assegurar als valencians aquestes prestacions, particularment a aquells que es troben en situació de necessitat, ha estat un objectiu bàsic de la Generalitat Valenciana en resposta a l'aspiració social de solidaritat.  
Aquestes situacions de necessitat, que no estan suficientment, cobertes pels mecanismes existents, s'han vist agreujades per l'actual situació de crisi que viuen algun països llatinoamericans, on hi ha alguns valencians residents mancats de recursos econòmics propis suficients per a llur subsistència.  
El sistema de protecció vigent a la Comunitat Valenciana ha d'ampliar-se als valencians emigrants que es troben en la mateixa situació de protecció que tenen els residents a la Comunitat. D'aquesta manera la Comunitat Valenciana s'uneix a l?obligació que té l?Estat de "vetlar especialment per a salvaguardar dels drets econòmics i socials dels treballadors espanyols a l?estranger i orientar la seua política cap al retorn", (Constitució, article 42) amb l?extensió als valencians residents a l?estranger de les ajudes que tenen els residents en ella.  
En el Pla de Mesures d'Inserció Social a la Comunitat Valenciana s'han creat unes prestacions econòmiques reglades que, les oportunes modificacions, poden ampliar-se als valencians residents a l'estranger que es troben en els supòsits de protecció establerts en aquesta ordre.  
ORDENE:  
Article primer. Objecte.  
1. Es convoquen les ajudes econòmiques de caràcter temporal dirigides a valencians residents a l?estranger que necessiten mitjans de subsistència, la quantia de les quals és proporcional als recursos econòmics i càrregues familiars del beneficiari.  
2. Les ajudes econòmiques tindran la consideració de subvencions de contingut econòmic i caràcter temporal, assimilat a les prestacions econòmiques reglades.  
3. A càrrec del programa 313.10, línia de subvenció 405/000/91, del pressupost de la Generalitat Valenciana per a 1991, per un import màxim de 29.529.808 PTA, s'atendrà el pagament d'aquestes ajudes econòmiques.  
Article segon. Finalitat.  
1. Aquestes ajudes tenen com a finalitat garantir uns mitjans econòmics mínims perquè la persona o unitat familiar que les reba puga subvenir a les necessitats bàsiques de la vida i aconseguir la seua incorporació sòcio-laboral.  
Article tercer Beneficiaris.  
Podran ser beneficiaris d'aquestes ajudes econòmiques les persones que reunesquen els requisits següents:  
a) Residir a l?estranger, i haver tingut com a últim veïnatge administratiu la Comunitat Valenciana, sempre que acredite aquesta condició en el corresponent consolat d'Espanya.  
b) Haver complert els 65 anys d'edat.  
c) No disposar, el sol·licitant o la unitat familiar de què forme part, d'uns ingressos anuals ni de recursos susceptibles de produir-los que, per qualsevol concepte, superen la quantia que li pogués correspondre, computada anualment, per aquesta ajuda.  
d) No poder ser beneficiari de qualsevol tipus de pensió, subsidi o ajuda concedida per organisme públic la finalitat del qual siga atendre les necessitats de subsistència del beneficiari.  
Article quart. Quantia de l'ajuda.  
1. L'import de la prestació serà, durant l'exercici pressupostari de 1991, fins a un màxim de 200.000 PTA. en còmput anual. Aquest import serà incrementat, quan amb el sol·licitant convisquen familiars al seu càrrec, segons l'escala següents:  
- pel primer familiar: 3.000 PTA mensuals  
- pel segon familiar: 2.000 PTA mensuals  
- pel tercer i successius familiars: 1.500 PTA/mes cada 1  
La quantitat resultant, calculada d'acord amb el paràgraf anterior, no podrà excedir de 37.500 PTA mensuals durant 1.991  
2. De l?import resultant de l'apartat anterior es deduiran els ingressos i altres recursos de naturalesa econòmica amb què compte el beneficiari o la unitat familiar.  
3. Les ajudes es meritaran des del primer dia del mes següent al de l'aprovació de la sol·licitud per l?òrgan competent.  
Article 5. Pagament.  
El pagament de la prestació el farà la Generalitat Valenciana per mitjà de la Direcció General de Serveis Socials de la Conselleria de Treball i Afers Socials.  
Article sisé. Documentació i lloc de la sol·licitud.  
Les sol·licituds per al reconeixement de l'ajudes, es presentaran, segons model oficial, en les entitats valencianes acreditades com a col·laboradores inscrites en el Registre d?associacions Valencianes en l?exterior, o en la Direcció General de Relacions Institucionals i Informatives de la Presidència de la Generalitat Valenciana, plaça Manises, s/n. 46134 València (Espanyà).  
En la sol·licitud subscrita per l?interessat aquest manifestarà expressament que reuneix tots els requisits exigits per ser beneficiari de la prestació. La documentació haurà d'estar integrada per:  
a) La sol·licitud de l'ajuda.  
b) Certificat d'ingressos econòmics o si s'escau, declaració jurada que manifeste la manca de mitjans per atendre les seus necessitats elementals i dels familiars al seu càrrec.  
c) Fotocòpia de les quatre primeres pàgines del passaport i document que acredite la seua condició de valencià o de la seua ascendència valenciana.  
La documentació presentada en les entitats locals acreditades com a col·laboradores, o directament a la Direcció General de Relacions Institucionals es remetrà, acompanyada de l?informe adient, a la Direcció General de Serveis Socials per a la seua resolució.  
Article setè. Resolució i seguiment.  
1. La Direcció General de Serveis Socials resoldrà la concessió de l'ajuda una vegada rebuda la documentació acompanyada de l'informe adient de les entitats col·laboradores, sense perjudici que puga demanar d'aquestes la documentació complementària que hi calga.  
2. El procediment de tramitació i pagament de les ajudes es regirà segons l'Ordre d'11 de setembre de 1990 de la Conselleria de Treball i Afers Socials, sense perjudici de les especialitats regulades en aquesta ordre.  
DISPOSICIO TRANSITORIA UNICA  
Les sol·licituds que hagen estat presentades fins a la publicació d'aquesta ordre al Diari Oficial de la Generalitat Valenciana, seran considerades vàlides a tots els efectes, i es seguirà per a llur tramitació el procediment marcat per aquesta ordre. No obstant aixà, a l'efecte de la meritació de les prestacions, es considerarà que foren presentades el dia 15 de juny de 1991, llevat que foren presentades realment amb posterioritat a l'esmentada data, en aquest cas es tindria en compte aquesta última.  
València, a 14 d'octubre de 1991.  
El Conseller Treball i Afers Socials,   
MARTIN SEVILLA I JIMENEZ


Còpia Permalink ELI